        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL
STENOGRAMA ȘEDINȚEI ORDINARE  
din data de 22 noiembrie   2022
                     Ședința a fost  convocată în conformitate cu prevederile art.134(3) ,lit.b) art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi.  



     Se supune la vot  stenograma ședinței   din data de 15 septembrie     2022.

      
                                 Nefiind   obiecțiuni ,  a fost aprobată cu unanimitate de voturi.

Se trece la discutarea proiectelor de hotărâri

                             1.  Adoptarea unui proiect de hotărâre cu privire  aprobarea execuției bugetelor  pe trimestrul III al anului 2022.                                
                           2.  Adoptarea unui proiect de hotărâre cu privire la rectificarea bugetului local pe anul 2022
                             3. Adoptarea unui proiect de hotărâre cu privire la  stabilirea impozitelor și taxelor locale pe anul 2023
                            4. Adoptarea unui proiect de hotărâre cu privire la aprobarea Strategiei Integrată de Dezvoltare Urbană 2021 - 2027 al orașului Borsec, județul Harghita

 

           5. Adoptarea unui proiect de hotărâre cu privire la aprobarea Planului de Mobilitate Urbană Durabilă  al orașului Borsec, județul Harghita.


           6. Adoptarea unui proiect de hotărâre cu privire la  decontarea navetei cadrelor didactice 
                            7. Adoptarea unui proiect de hotărâre cu privire la  modificarea Hotărârii Consiliului local orășenesc Borsec nr.79/2022 privind înființarea unei Societăți cu Răspundere Limitată 
                             Fiecare proiect a fost prezentat în detaliu consilierilor și a fost arătat faptul că , a fost acordat și avizul de aprobare a documentațiilor.
                             Proiectul de hotărâre nr.90/2022, 
               Este arătat faptul că, situația financiară concretă se va vedea după închiderea anului bugetar. Anexele prezentate sunt completate cu situația la finele trimestrului III al anului, care va suferi modificări în urma încasărilor până la sfârșitul anului.
                           Proiectul de hotărâre nr.91/2022, 
                          Se arată faptul că,se majorează veniturile în funcție de încasările realizate pana la data de 31.10.2022, și se introduc sumele primite :

                          prin Hotărârea Consiliului Județean Harghita  (800 mii lei) 

                          fondul de rezerva bugetara la dispoziția Guvernului pentru echilibrarea bugetelor locale pe anul 2022- (250 mii lei)
La partea de cheltuieli: 
La secțiunea de funcționare:

· Se fac virări de credite intre articole si alineate în cadrul capitolului Învățământ, si se majorează bugetul pentru cheltuieli de întreținere și funcționare cu 41,8 mii lei

· Se suplimentează prevederile la cheltuielile privind punerea în funcționare a Centrului Balnear, și cheltuielile cu încălzirea și energie.
· Se fac virări de credite necesare intre capitole  articole și alineate 
La secțiunea de dezvoltare se fac următoarele  rectificări:
	Nr.  crt
	Denumire investitie
	Cod indicator
	HCL 86
	modif +/-
	HCL 91
	Obs

	
	Capitol 67.02
	 
	10,00
	18,00
	28,00
	 

	3
	Dotari mobilier urban
	71.01.03
	10,00
	18,00
	28,00
	alte chelt de invetitii

	
	Capitol 70.02
	 
	525,00
	20,00
	545,00
	 

	16
	Termoizolare bl.E3 str.Pietrii                                         70.02.03.01 
	71.03
	525,00
	20,00
	545,00
	alte chelt de invetitii

	
	 Capitol 70.02 FEADR
	 
	1.477,50
	400,00
	1.877,50
	 

	44
	Realizare sistem încălzire pe bază de biomasă la clădirile publice din orașul Borsec, județul Harghita”
	58.04
	1.477,50
	400,00
	1.877,50
	investitie in continuare


                Proiectul de hotărâre nr.94/2022, 


Se arată faptul că, nu a fost aplicată cotă de majorare la impozitele și taxele locale față de anul trecut. A fost aplicată o  majorare obligatorie cu rata inflației  de 5,1 % , aprobată prin Hotărârea Consiliului local orășenesc Borsec nr.30/31.03.2022.
               Proiectul de hotărâre nr.88 și 89/2022, 
                - aprobarea Strategiei Integrată de Dezvoltare Urbană 2021 - 2027 al orașului Borsec, județul Harghita
                - aprobarea Planului de Mobilitate Urbană Durabilă al orașului Borsec, județul Harghita



Este arătat faptul că, aprobarea celor două proiecte este necesar pe motiv că, fără aceste documente nu este posibil accesarea de fonduri europene pentru proiecte lansate. Este posibil ca pe parcursul implementării să sufere modificări prin includerea unor prevederi care au fost omise la data întocmirii. Modificare prin completare se poate face ori de câte ori este necesar. După aprobare urmează ca cele două documentații să fie avizate de ADR Centru.



                          Proiectul de hotărâre nr.92/2022, 



Solicitarea a fost depusă în termen și se solicită decontarea drepturilor bănești aferente personalului didactic care au solicitat cheltuieli de deplasare din localitatea de reședință la locul de muncă Borsec pentru luna  octombrie  2022  în suma de 5139,00 lei
.




Se discută despre serviciul de încălzire la grădiniță care a fost externalizat și se furnizează pe bază de contract.


                           Proiectul de hotărâre nr.93/2022,



Se discută despre modificările intervenite față de hotărârea inițială nr.79/2022 și anume :
                           Dovada privind disponibilitatea firmei a expirat și a fost obținută o altă dovadă înregistrată sub nr.1023200/21.10.2022
                         Actul Constitutiv al societății a suferit modificări  la art.9(1)(2), art.9.6(1-2), art.9.7, art.9.9 și art.10(1-2) prin eliminarea sintagmei ”Consiliul de administrație” înlocuit cu definiția ”administratorii” eliminare Cod CAEN 8621 și 8622
                        art.3(4) din Hotărâre se modifică prin reformulare și anume, 
                             Durata de funcționare a societății este nedeterminată, cu începere de la data înmatriculării în Registrul Comerțului.
                        art.4(1) din Hotărâre se modifică
                                                       Societatea va fi administrată de  5 administratori, selectați și numiți cu respectarea prevederilor art.28 (3-6) din  Ordonanța de Urgență nr. 109 din 30 noiembrie 2011, cu modificările și completările ulterioare privind  guvernanţa corporativă a întreprinderilor publice


      se elimină  art.5(1-2) din   Hotărâre iar  celelalte prevederi din   Hotărârea Consiliului local orășenesc Borsec nr.79/2022 privind înființarea unei Societăți cu Răspundere Limitată, rămân aplicabile.

   


 Supus la vot fiecare proiect în parte a fost aprobat cu unanimitate de voturi de către consilieri. 
Proiectul de hotărâre nr.88/2022, a fost aprobat cu  unanimitate de voturi
Proiectul de hotărâre nr.89/2022, a fost aprobat cu  unanimitate de voturi
Proiectul de hotărâre nr.90/2022, a fost aprobat cu  unanimitate de voturi
Proiectul de hotărâre nr.91/2022, a fost aprobat cu  unanimitate de voturi
Proiectul de hotărâre nr.92/2022, a fost aprobat cu  unanimitate de voturi
Proiectul de hotărâre nr.93/2022, a fost aprobat cu  unanimitate de voturi
Proiectul de hotărâre nr.94/2022, a fost aprobat cu  unanimitate de voturi



S-a adoptat Hotărârile nr.88-94 /2022
DIVERSE:



Se  poartă discuții cu privire la întreținerea izvoarelor.




Se dorește reabilitarea grupată pe zone, ca deodată să fie realizate 2-3 izvoare. Aceste lucrări  necesită proiectare și obținerea de avize . Izvoarele 6 și 10 necesită și recaptare.




Este ridicată problema câinilor fără stăpân. 




Ca o soluție identificată este, capturarea și plasarea în adăpostul din Toplița. Urmează ca problema să fie discutată și cu primarul din Toplița și găsită o soluție în acest sens.




O altă problemă ridicată este, toaleta publică. O soluție viabilă este realizarea unei toalete automatizate  care poate funcționa fără personal .




Se transmite o solicitare din partea familiei Kopanyi, care solicită repartizarea unui spațiu locativ din strada Cimitirului în care nu locuiește nimeni.




Ca răspuns se arată faptul că, spațiul respectiv are chiriaș care lucrează undeva la Toplița care se poate reîntoarce oricând. Juridic nu este posibilă evacuarea persoanei,  dacă în actul de identitate figurează adresa respectivă. 

                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL   


            PREŞEDINTELE ŞEDINŢEI,

UAT BORSEC,






   Szöcs Noémi 
    Moldován Kémenes Ildikó Anna  


                    
